**13. NEDELJA MED LETOM, 26. junij 2022**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 27.6.  28.6.  29.6.  30.6.  1.7.  2.7.  3.7. | sv. EMA KRŠKA, kneginja, vdova  sv. IRENEJ, škof in mučenec  SVETI PETER IN PAVEL, apostola, slovesni praznik  PRVI MUČENCI RIMSKE CERKVE, god  ESTERA, svetopisemska žena, ARON svetopisemski očak  JANEZ FRANČIŠEK REGIS, duhovnik  sv. TOMAŽ, apostol |

**Danes teden: 14. NEDELJA MED LETOM, NEDELJA SLOVENCEV PO SVETU**

V sredo praznujemo slovesni praznik apostolov Petra in Pavla. Sta dva stebra Cerkve. Zelo sta si bila različna po izobrazbi, značaju, sposobnostih in tudi po prehojeni poti z Jezusom, pa vendar sta oba na Jezusov klic zapustila in šla za njim. Peter je bil človek nagle narave, hitro navdušen, dober organizator, pa vendar je bil v težkih trenutkih prestrašen in je Jezusa celo zatajil. Po poklicu je bil preprost ribič. Pavel je bil učen farizej, intelektualec, neomajen in neizprosen v svojih prepričanjih. Preganjal je prve kristjane, dokler ni na poti v Damask doživel osebnega srečanja s Kristusom. To srečanje ga je temeljito spremenilo, vendar je tudi pri novem poslanstvu oznanjevalca evangelija ohranil svoj edinstven značaj. Odločitev za hojo za Jezusom mu ne odvzame osebnih bremen in pomanjkljivosti, saj Pavel sam govori o tem, da mu je dan trn v meso. Tudi danes Jezus kliče apostole z različnimi značaji in sposobnostmi. Tudi današnji oznanjevalci smo zaznamovani s številnimi slabostmi in pomanjkljivostmi. Pomembno je, da nas ni strah, da se ne bojimo soočiti tudi s svojimi neuspehi, ampak, da zaupamo v njegovo brezpogojno ljubezen. Vsakdo izmed nas naj zato odgovor: »Gospod, ti vse veš, ti veš, da te imam rad!« (dr. Roman Globokar, rektor bogoslovnega semenišča v Ljubljani).

**Pušica današnjega praznika je namenjena za tako imenovani »Petrov novčič.«**

**V ljubljanski nadškofiji bo posvečenje novomašnikov na praznik apostolov Petra in Pavla v ljubljanski stolnici ob 9. uri:**

* **Rok Gregorčič, roj. 5. maja 1997, iz župnije Ljubljana Šiška;**
* **Tadej Pagon, roj. 17. junija 1994, iz župnije Tržič-Bistrica;**
* **Janez Pavel Šuštar, roj. 21. oktobra 1997, iz župnije Homec.**

**Na 14. nedeljo med letom obhajamo Nedeljo Slovencev po svetu. Pri maši se bomo spomnili naših rojakov, ki živijo izven matične domovine Slovenije.**

**Svete maše:**

**NEDELJA, 26. 6. ob 9 h + Maselcovi, Lavrovec**

**SREDA, 29. 6. ob 19 h +Roman Justin, Hlevni vrh**

**SOBOTA, 2. 7. ob 9 h + Tončkovi, Vrh 4**

**NEDELJA, 3. 7. ob 9 h + Stanislava Kogovšek, obletna, Žirovski vrh 1**